สวัสดีค่ะ ดิฉันอายุ 38 ปี ประจำเดือนมานานและมากกว่าปกติค่ะ ปกติจะมา 3-5 วัน แต่ครั้งนี้มาเกือบ 10 วัน แล้วค่ะ และลิ่มเลือดขนาดใหญ่ออกมาด้วย แต่ไม่มีอาการปวดท้องนะคะ จะเป็นอันตรายหรือเปล่าคะ
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-เนื้องอกมดลูก อาจมาด้วยประจำเดือนที่มามากและมานานกว่าปกติ-ติ่งเนื้อหรือเนื้องอกที่ปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยแนะนำพบสูตินรีแพทย์เลยนะคะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไป ยิ่งถ้าเลือดออกมากติดต่อกันมา 10 วันแล้วอาจทำให้มีอาการซีด อ่อนเพลียร่วมด้วยซึ่งอาจต้องให้เลือดการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง